CELEX: 32000D0069(01)
Language: mt
Date: 1999-12-22 00:00:00
Title: Id-Deċiżjoni tal-Kummissjoni tat-22 ta' Diċembru 1999 li temenda id-Deċiżjonijiet 1999/466/KE u 1999/467/KE li jistabbilixxu rispettivament bħala uffiċjalment ħieles mill-bruċellosi u tuberkulosi l-istatus ta' merħliet bovini ta' ċerti Stati Membri jew reġjuni ta' Stati Membri (notifikata taħt id-dokument numru Ċ(1999) 5007)Test b' rilevanza għaż-ŻonaEE

Avviż Legali Importanti

|

32000D0069(01)

Official Journal L 023 , 28/01/2000 P. 0076 - 0077

		Id-Deċiżjoni tal-Kummissjonitat-22 ta' Diċembru 1999li temenda id-Deċiżjonijiet 1999/466/KE u 1999/467/KE li jistabbilixxu rispettivament bħala uffiċjalment ħieles mill-bruċellosi u tuberkulosi l-istatus ta' merħliet bovini ta' ċerti Stati Membri jew reġjuni ta' Stati Membri(notifikata taħt id-dokument numru Ċ(1999) 5007)(Test b' rilevanza għaż-ŻonaEE)(2000/69/KE)Il-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunitá Ewropea,Wara li kkunsidrat id-Direttiva tal-Kunsill 64/432/KEE tas-26 ta' Ġunju 1964 dwar problemi ta' saħħa ta' l-annimali li jolqtu l-kummerċ intra-Komunitarju ta' annimali bovini u ħnieżer [1], kif l-aħħar emendata bid-Direttiva tal-Kunsill 98/99/KE [2], u partikularment Anness A I [3] ta' din,Billi:(1) Id-Deċiżjoni tal-Kummissjoni 1999/466/KE tal-15 ta' Lulju1999 li tistabbilixxi bħala uffiċjalment ħieles mill-bruċellosi l-istatus ta' merħliet bovini ta' ċerti Stati Membri jew reġjuni ta' Stati Membri u tirrevoka d-Deċiżjoni 97/175/KE [4], tat dan l-istatus lil ċerti Stati Membri u reġjuni tagħhom sal-31 ta' Diċembru 1999;(2) Id-Deċiżjoni tal-Kummissjoni 1999/467/KE tal-15 ta' Lulju1999 li tistabbilixxi bħala uffiċjalmnt ħieles mit-tuberkulosi l-istatus ta' merħliet bovini ta' ċerti Stati Membri jew reġjuni ta' Stati Membri u tirrevoka d-Deċiżjoni 97/76/KE [5], tat dan l-istatus lil ċerti Stati Membri u reġjuni tagħhom sal-31 ta' Diċembru 1999;(3) skond Annessi A I (4)(b) u A II (7)(b) tad-Direttiva 64/432/KEE hija meħtieġa sistema ta' identifikazzjoni li tippermetti l-identifikazzjoni tal-merħliet ta' l-oriġini u ta' transitu' għal kull annimal bovin skond ir-Regolament tal-Kunsill (KE) Nru 820/97 [6], minn qabel sabiex jingħata l-istatus ta' uffiċjalment ħieles mit-tuberkulosi u bruċellosi bovina rispettivament;(4) il-limitazzjonijiet temporanji fuq l-istatus ta' uffiċjalment ħieles għal dak li għandu x'jaqsam mat-tuberkulosi u bruċellosi bovina li hemm maħsub għalihom fid-Deċiżjonijiet imsemmija hawn fuq kienu ddaħħlu minħabba nuqqas ta' koerenza fid-dati f'biċċiet differenti ta' leġislazzjoni partikularment meta ċerti elementi tas-sistema ta' identifikazzjoni kellhom ikunu operattivi għalkollox sal-31 ta' Diċembru 1999 skond ir-regolament imsemmi hawn fuq;(5) Meta wieħed jikkunsidra li l-ħolqien ta' ħazna tad-data kompjuterizzata għall-identifikazzjoni u r-reġistrazzjoni ta' annimali bovini jikkostitwixxi element essenzjali tas-sistema li hemm maħsub għaliha fir-Regolament tal-Kunsill (KE) Nru 820/97, il-Kummissjoni rrikonoxxiet il-karattru operazzjonali tal-ħażniet tad-data stabbiliti fl-Awstrija, bid-Deċiżjoni 1999/571/KE [7], fid-Danimarka bid-Deċiżjoni 1999/376/KE [8], fil-Finlandja bid-Deċiżjoni 1999/317/KE [9], fil-Lussemburgu bid-Deċiżjoni 1999/375/KE [10], fl-Olanda bid-Deċiżjoni 1999/546/KE [11] u fl-Isvezja bid-Deċiżjoni 1999/693/KE [12],(6) sa fejn jikkonċerna l-Ġermanja, il-Kummissjoni waslilha tagħrif biżżejjed sabiex tikkunsidra l-ħażna tad-data bħala operazzjonali, iżda din l-evalwazzjoni tista' tkun kunsidrata mill-ġdid fid-dawl tar-riżultati ta' żjara ta' spezzjoni fuq il-post fil-futur qrib;(7) sa fejn jikkonċerna l-Italja u r-Renju Unit, huwa meħtieġ perjodu addizzjonali ta' sitt xhur sabiex jitlesta l-ħolqien tal-ħażna tad-data msemmija hawn qabel u għalhekk l-istatus ta' uffiċjament ħieles mit-tuberkulosi bovina tal-merħliet bovini fir-reġjuni ta' Bolzano u Trento u mill-bruċellosi bovina tal-merħliet bovini fir-reġjuni ta' Bolzano u l-Gran Bretanja għandu jingħata sat-30 ta' Ġunju 2000, suġġett għal reviżjoni qabel din id-data;(8) għalhekk huwa meħtieġ li d-Deċiżjonijiet 1999/466/KE u 1999/467/KE ikunu adattati għas-sitwazzjoni legali fis-seħħ mill-1 ta' Jannar 2000;(9) il-miżuri li tipprovdi għalihom din id-Deċiżjoni huma skond l-opinjoni tal-Kumitat Veterinarju Permanenti,ADOTTAT DIN ID-DEĊIŻJONI:Artikolu 11. Id-Deċiżjoni 1999/466/KE hija emendata kif ġej:(a) fit-titlu ta' Anness I il-kliem 'sal-31 ta' Diċembru 1999' huma mħassra.(b) fit-titlu ta' Anness II il-kliem 'sal-31 ta' Diċembru 1999' huma sostitwiti bil-kliem 'sat-30 ta' Ġunju 2000'.2. Id-Deċiżjoni 1999/467/KE hija emendata kif ġej:(a) fit-titlu ta' Anness I il-kliem 'sal-31 ta' Diċembru 1999' huma mħassra.(b) fit-titlu ta' Anness II il-kliem 'sal-31 ta' Diċembru 1999' huma sostitwiti bil-kliem 'sat-30 ta' Ġunju 2000'.Artikolu 2Din id-Deċiżjoni hija indirizzata lill-Istati Membri.Magħmula fi Brussel, it-22 ta' Diċembru 1999.Għall-KummissjoniDavid ByrneMembru tal-Kummissjoni[1] ĠU 121, tad- 29.7.1964, p. 1977/64.[2] ĠU L 358, tal-31.12.1998, p. 107.[3] ĠU L 181, 16.7.1999, p. 34.[4] ĠU L 181, tas-16.7.1999, p. 36.[5] ĠU L 181, tas-16.7.1999, p. 36.[6] ĠU L 173, tas-7.5.1997, p. 1.[7] ĠU L 217, tas-17.8.1999, p. 62.[8] ĠU L 144, tad-9.6.1999, p. 35.[9] ĠU L 122, tat-12.5.1999, p. 40.[10] ĠU L 144, tad-9.6.1999, p. 34.[11] ĠU L 209, tas-7.8.1999, p. 32.[12] ĠU L 273, tat-23.10.1999, p. 14.--------------------------------------------------